03/08/2012 | Administración LocalMunicipal
Bergondo
Secretaría
Expediente de investigación de titularidade de camiñoExpediente de investigación de titularidade de camiño

Por medio do presente, informase que o Pleno municipal en sesión ordinaria do día 26 de xullo de 2012, adoptou por unanimidade o seguinte acordo: “Visto que dadas as queixas e problemas manifestados reiteradamente por diversos veciños en relación a existencia dun camiño que desde a fonte e lavadoiros públicos, discorrería cara o lugar de Leiras, pola zona sur da parcela histórica 166, atravesando a parcela 114 e saíndo a estrada de Salvador de Bergondo entre as catastrais históricas 113 e 115, estando parte de tal camiño catastrado como público no catastro do ano 2.002, pero non figurando grafiado no catastro actual, resulta necesario clarexar e investigar formalmente o carácter público ou non do mesmo. Visto que aos efectos de realizar os estudos e informes necesarios para de conformidade co previsto no artigo 48 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, determinar se concorren os presupostos par o exercicio da potestade de investigación, solicitouse a D. Joaquin Esteban Emilio Ignacio Usarralde Lamriss Enxeñeiro Técnico Agrícola a realización de informe pericial sobre o citado camiño. Logo de ver que con data de 6 de xuño de 2.012 (RE nº 5758/2012 do 4/07), presentouse o citado informe pericial onde se recollo e delimita efectivamente a existencia dun camiño que parcialmente estaba recollido como público no catastro do año 2002. Visto o informe emitido polo Secretario do Concello en relación á normativa aplicable e o procedemento a seguir para a tramitación dun expediente de investigación e de conformidade co previsto no artigo 49 de Real Decreto 1372/1986, de 13 de xuño, polo que se aproba o Regulamento de Bens das Entidades Locais, o Pleno da Corporación pola maioría anteriormente indicada adoptou o seguinte ACORDO: Primeiro: Incoar expediente de investigación 1/2012 da titularidade do camiño conducente á fonte e lavadoiro sitos no lugar de Leiras que presuntamente pertence ao Concello de Bergondo coa seguinte descrición: -Camiño público que parte da estrada a San Salvador de Bergondo entre o muro que pecha a catastral 01 da mazá 20626 e a vivenda da catastral 01 da mazá 21611, cun ancho medio de 2,50 metros e unha lonxitude de 14,36 metros en dirección Oeste, sendo o pavimento de zahorra moi contaminada con terra, continuando cara o Oeste con firme de terra cun ancho medio de 1,20 e unha lonxitude de 19 metros pola zona sur do cauce que evacúa as augas da estrada á que verte unha taxea ubicada no vértice suroeste do muro que pecha a catastral 01 da mazá 20626, a 33 metros do camiño que cruza o cauce cara o norte do mesmo continuando entre muros de terreo cun ancho de 80 centímetros en dirección Oeste e unha lonxitude de 49 metros ata confluír na fonte que verte as súas augas ao lavadoiro, sendo a lonxitude total do camiño de 82,36 metros. Así como a descrición gráfica de mesmo que figura no Informe Pericial redactado con data de 6 de xuño de 2.012 polo Oroncio Orbañanos Adurriaga D. Joaquin Esteban Emilio Ignacio Usarralde Lamriss e que tivo rexistro de entrada neste Concello co número 5758 de 4 de xullo de 2.012. Segundo: Publicar o anuncio correspondente no Boletín Oficial da Provincia, e un exemplar do citado Boletín, deberá estar exposto no taboleiro de anuncios do Concello por prazo de 15 días, durante o cal calquera poderá consultar o expediente. O prazo de alegacións será de 1 mes a contar a partir do remate do prazo de exposición do anuncio no taboleiro do Concello. Durante o citado prazo de alegacións calquera interesado poderá presentar cantas alegacións ou documentos estime oportunos, así como solicitar no seu caso a práctica das probas que estime necesarias. Terceiro: Procédase a notificar o presente acordo a todos aqueles afectados coñecidos e identificables, e en concreto aos titulares catastrais colindantes do camiño que resulten coñecidos, así como á Administración do Estado e da Comunidade Autónoma para que no seu caso podan facer valer os seus dereitos. Cuarto: Autorizar á Sra. Alcaldesa, para unha vez rematado o prazo de exposición pública e alegacións, e á vista das alegacións e documentación que se teñan no seu caso presentado, poida acordar mediante decreto a apertura dun período de proba non superior aos 30 días nin inferior aos 10 días, no que serán admisibles os seguintes elementos: -Os documentos públicos xudiciais, notariais ou administrativos outorgados dacordo a Dereito. -O recoñecemento e ditame pericial. -A declaración de testemuñas. Quinto: Unha vez rematado o prazo de alegacións e no seu caso o período de proba que se tivera acordado abrir, e emitidos os informes que correspondan, inmediatamente antes de redactar a proposta de resolución do expediente, porase de manifesto este por termo de dez días ás persoas a quen afecte a investigación e houberen comparecido nel, para que dentro de devandito prazo aleguen o que crean conveniente ao seu dereito. Sexto: Autorizar á Sra. Alcaldesa a realizar todos os actos de trámite que resulten necesarios para a execución do presente acordo.” Bergondo, 27 de xullo de 2012 A alcaldesa Alejandra Pérez Máquez